ኢትዮጵያውያን ዲያስፖራ ለህዳሴው ግድብ የሚያደርጉት ተሳትፎ የሚበረታታ ነው
¬ – ታላቁ የኢትዮጵያ ህዳሴ የኤሌክትሪክ ማመንጫ ግድብ ለናይል ተፋሰስ ሀገሮች የትብብርና የአብሮነት መንፈስ መገለጫና ምንጭ እንጂ የፍጥጫና የፀብ መነሻ ምክንያት ሊሆን እንደማይገባው የኢትዮጵያ  መንግስትና ህዝብ ፅኑ እምነት ነው ሲሉ አምባሳደር ግርማ ብሩ አረጋገጡ፡፡ተቀማጭነታቸው በዋሽንግተን ዲሲ ሆኖ በአሜሪካ፣በካናዳና ሜክሲኮ የኢትዮጵያ ልዩ መልዕክተኛና ባለሙሉ ስልጣን አምባሳደር ግርማ ብሩ ይሄንን የገለፁት በኢትዮጵያ ኤምባሲ አዳራሽ ዲሲ ከተማ ፣የቨርጅኒያና የሜሪላንድ ግዛቶች የታላቁ ህዳሴ ግድብ ምክር ቤት ባዘጋጀው የእውቅናና የምስጋና ስነ ስርዓት ተገኝተው ባሰሙት ቃል ነው፡፡አምባሳደር ግርማ ብሩ በዚሁ ስነ ስርዓት ላይ ለተገኙት በመቶዎች ለተቆጠሩ ሀገር ወዳድ ኢትዮጵያውያንና ትውልደ ኢትዮጵያዊያን የዋሽንግተን ዲሲ እና አካባቢዋ የህዳሴ ምክር ቤት ለታላቁ የህዳሴ ግድብ ግንባታ ላደረጉት የላቀ አስተዋፅኦ ባዘጋጀው የምስጋናና የእውቅና መድረክ ተገኝተው ባደረጉት ንግግር ላይ ነው፡፡አምባሳደር ግርማ ብሩ ገና የህዳሴው ግድብ ግንባታ ከመጀመሩ በፊት የኢትዮጵያ መንግስት ካለው በጎ የመተባበርና ተጋግዞ የማደግ እምነቱ በመነሳት የናይል ተፋሰስ ሀገራት ተፈጥሮ የለገሳቸውን የአባይ ወንዝ ቱሩፋት በፍትሀዊነትና ሁሉንም በየደረጃ እንደ አስፈላጊነቱ ተጠቃሚ የሚያደርገውን የስምምነት ማዕቀፍ ሁሉም የተፋሰሱ ሀገሮች እንዲፈርሙ ሀሳቡን በማመንጨት ግንባር ቀደም ሚና መጫወቱን አውስተዋል፡፡አዲሱ የስምምነት ማዕቀፍ የምንገኝበት ዘመን የሚፈቅደው ሰላማዊ የትብብርና ሰቶ የመቀበል መርህ የተመረኮዘ ተነሳሽነት መሆኑን አበክረው ገልፀዋል፡፡ቅኝ ገዥዎች የራሳቸውን ጥቅም ለማስጠበቅ ሲሉ የተውልንን የትላንቱን ውርስ እርግፍ አድርገን በመተው የህዝባችንን የጋራ ተጠቃሚነትና የአገሮቻችንን የጋራ ልማት ወደ ሚረጋገጠው ወደ አዲሱ የአብሮነት የመተሳሰብና ተደጋግፎ የማደግ መንፈስ ልንሸጋገር ይገባል ሲሉ አምባሳደር ግርማ ብሩ ጥሪያቸውን አቅርበዋል፡፡አምባሳደር ግርማ ብሩ በዚሁ ስነ ስርዓት ላይ የተገኙት ኢትዮጵያዊያንና ትውልደ ኢትዮጵያዊያን ላደረጉት አርዓያነት ያለው ተሳትፎ የአገራችን ህዝብ በምልዕት በራሱ አቅም የህዳሴውን ግድብ እውን ለማድረግ የሚያደርገው ጥረት አካል በመሆኑ እችናንተም በዙሁ ተነሳሽነት ስሜት ሀገራችሁንና ወገናችሁን ለመታደግ እና ራሳችሁንም ለመጥቀም የትውልድ አሻራችሁን በማኖራችሁ ልትኮሩ ይገባል እያልኩኝ እንኳን ደስ አላችሁ እላለሁ በማለት ተሳታፊዎችን አበረታተዋል፡፡አይጋ ፎረምን ጠቅሶ  ኢቴሬድ እንደዘገበው አቶ ንጉሴ ብራቱ የዋሽንግተን ሜትሮ አካባቢ የህዳሴው ምክር ቤት ሰብሳቢ ምክር ቤቱ በአካባቢው የሚገኙት ኢትዮጵያዊያንና ትውልደ ኢትዮጵያዊያን በግንባታው ሂደት ያደረጉትን የግንባር ቀደም ተሳትፎ በማድነቅ እስከ ግድቡ ግንባታ ፍፃሜ ድረስና በሀገር ልማት ላይ  የሚያደርጉትን ንቁ ተሳትፎ አጠናክረው እንዲቀጥሉበት ጥሪ አስተላልፈዋል፡፡